Årsmøtet 2024 – Sola Håndball

**Innholdsfortegnelse**

1. Saksliste
2. Forslag til Forretningsorden
3. Styrets årsmelding
4. Verv og Representasjon
5. Utvalg og Komiteer
6. Æresmedlemmer
7. Styrets Arbeid
8. Daglig Leder – En kommentar fra Styreleder
9. Lagenes årsmelding
10. Resultat og budsjett
11. Revisors beretning
12. Forslag og saker
13. Endringer i Lov for Sola Håndballklubb
14. Forslag til Kontingent og Treningsavgift
15. Organisasjonsplan
16. Styrets innstilling til Valgkomite
17. Valgkomiteens Innstilling
18. Kontrollkomiteens beretning

**01 Saksliste**

Sak 01: Godkjenne de stemmeberettigete

Sak 02: Godkjenne innkallelsen

Sak 03: Godkjenne saklisten

Sak 04: Godkjenne forretningsorden

Sak 05: Velge dirigent

Sak 06: Velge referent

Sak 07: Velge to medlemmer til å underskrive protokollen

Sak 08: Idrettslagets årsberetninger

Sak 09: Behandle idrettslagets regnskap

Sak 10: Behandle forslag og saker

Sak 11: Fastsette medlemskontingent

Sak 12: Gi Styret fullmakt til å fastsette eller endre treningsavgiften

Sak 13: Vedta budsjett for neste år

Sak 14: Behandle idrettslagets organisasjonsplan

Sak 15: Foreta følgende valg:

15.1 Valgkomite

15.2 Styret

15.3 Gi Styret ved Administrasjonen fullmakt til å velge revisor

15.4 Gi Styret fullmakt til å oppnevne representanter til organisasjonsledd idrettslaget har

 representasjonsrett i

**02 Forslag til Forretningsorden**

1. Årsmøtet ledes av den valgte Dirigenten.

2. Protokollen føres av den valgte Sekretæren og signeres av to medlemmer

3. Ingen representant gis rett til ordet mer enn 3 ganger i samme sak. Med unntak for innledningsforedrag settes taletiden til:

5 min. første gang og 3 min. andre gang og 2 min. tredje gang.

4. Dirigent kan forkorte taletiden og sette strek for talerlisten etter behov.

5. Representanter som forlanger ordet til Forretningsorden har 1 min. taletid.

6. Årsmøtet behandler kun saker som står på sakslisten.

Saker som først fremsettes på Årsmøtet i forbindelse med godkjenning av sakslisten (Akklamasjon) kan behandles av Årsmøtet dersom 2/3 av de stemmeberettigete vedtar dette. Saker som blir først fremsatt på Årsmøtet skal leveres skriftlig til Dirigent i for å kunne behandles av Årsmøtet.

Tidligere forslag kan ikke trekkes tilbake og nye forslag ikke settes fram etter at strek er satt, eller saken er tatt opp til votering.

7. Med unntak av lovendringer avgjøres alle vedtak og valg ved flertall av de avgitte stemmer. Blanke stemmesedler teller ikke, og stemmene regnes da som ikke avgitt.

8. I protokollen føres det inn hvem som har hatt ordet i sakene, forslag og vedtak med antall stemmer for og imot.

**03 Styrets Årsmelding**

3.1 Styresammensetning

|  |  |
| --- | --- |
| Styrets Leder | Jarle Jonassen |
| Styrets Nestleder | Rune Haukebøe |
| Medlem | Tonje Nøstvold |
| Medlem | Iselin Ødegård |
| Medlem | Mette Dahle |
| Medlem | Anne Solhaug |
| Medlem | Jostein Fylkesnes |
|  |  |
| Varamedlem | Johan Selvig |
| Varamedlem | Kirsten Hognestad Tveit |

3.2 Konstituering av Styret

|  |  |  |
| --- | --- | --- |
| Styrets Leder | Jarle Jonassen | Valgt av Årsmøtet |
| Styrets Nestleder | Rune Haukebøe | Valgt av Årsmøtet |
| Medlem | Tonje Nøstvold | Leder Sportslig |
| Medlem | Iselin Ødegård | Leder Ungdomsutvalget |
| Medlem | Mette Dahle | Leder Kafe |
| Medlem |  |  |
| Medlem | Jostein Fylkesnes |  |
|  |  |  |
| Varamedlem | Johan Selvig |  |
| Varamedlem | Kirsten Hognestad Tveit |  |

**4. Verv og representasjon**

Sola Håndballklubb er representert i følgende fora;

Sola Idrettsråd Are Domert

Norsk Topphåndball Tonje Nøstvold

NHF-RSV Toril Nesbø Høyland

**5. Utvalg og komiteer**

**Ungdomsutvalget**

Leder Konstitueres senere

Medlem Konstitueres senere

Medlem Konstitueres senere

Medlem Konstitueres senere

Medlem Konstitueres senere

Medlem Konstitueres senere

**Arrangementsutvalget**

Leder Konstitueres senere

Medlem Alexander Olafsrud

Medlem Are Domert

**Forbedringsutvalget**

Leder Svein Ove Svendsen

Medlem Jarle Jonassen

Medlem Tonje Nøstvold

Medlem Rune Haukebøe

**6. Æresmedlemmer**

Sola Håndball har følgende æresmedlemmer, æres de som æres bør!

* Arild Olsnes
* Margunn Toftevåg
* Svein Petter Toftevåg
* Bodil Sjøvold
* Grethe Andersen

Forslag til nye Æresmedlemmer;

For å bli utnevnt til æresmedlem i Sola Håndballklubb bør kandidaten oppfylle følgende kriterier:

* *Langvarig og aktiv deltagelse i klubben*
* *Betydelig bidrag til klubbens utvikling*
* *Positiv påvirkning på klubbens omdømme*
* *Ivaretakelse av klubbens verdier*
* *Engasjement utover hva som kan forventes*

Det er kommet inn forslag til to nye Æresmedlemmer som Styret har valgt å gi sin støtte til;

* Lise Aarthun
* Are Domert

Styret gratulerer begge to og takker for innsatsen på vegne av klubben vår.

Klubben markerer utnevnelsen som Æresmedlem ved en passende anledning i Åsenhallen.

**7 Styrets arbeid i styreperioden**

Takk til alle frivillige, ansatte og utøvere for nok et fantastisk spennende og lærerikt år.

Styret har i perioden fra sist årsmøte gjennomført 13 styremøter, de fleste styremedlemmer har egne ansvarsområder som de rapporterer på og dette har fungert bra.

Det har vært store endringer i vår administrasjon dette året da styret og daglig lede i løpet av sommeren ble enige om å avslutt samarbeidet. Utover høsten mottok styret oppsigelse fra vår markedssjef og hun avsluttet sitt arbeidsforhold ved nyttår. Vi fikk heldigvis erstattet markedssjef ganske så raskt og Torstein Helle Meling er godt i gang med sitt arbeid.

Styret arbeider sammen med Administrasjonen for å få til en bedre struktur og tydelig fordeling av oppgaver, noe som også vil fortsette når vi får på plass en ny daglig leder, forhåpentligvis til sesongstart 2025/2026.

En stor del av styret sitt arbeid gjennom året har vært og få kontroll på en anstrengt økonomi. Vi er fortsatt ikke i mål, men vi ser forbedringer. Videre har vi jobbet mye med revidering og resignering av avtaler samt forenkling av disse.

I uken som gikk spilte elitelaget toppkamp mot Larvik hvor vi gikk seirende ut av denne, dette betyr at vi har los på andre plassen i årets Rema 1000 liga. Laget har også i år spilt i gruppespillet i Europacupen, men vi klarte dessverre ikke gå videre til kvartfinale som vi har gjort de siste årene.

En stor takk rettes til våre samarbeidspartnere og sponsorer, vi ønsker oss selvsagt flere, samtidig som vi skal utvikle sponsornettverket til å bli en verdi for våre samarbeidspartnere. Sammen med vår hovedsponsor arrangerer vi Rogaland Sparebank Cup, og vi har planer om flere spennende aktiviteter i året som kommer.

Videre gror det godt i ungdomsavdelingen og vi har hatt flere spillere med på yngre landslag vi har også hatt lag med bla. i Nordisk, PW cup mm.

Sola HK er en klubb uten de største sponsorinntektene og er derfor avhengig av frivillige for å få klubben til å gå rundt. Det er derfor alltid behov for flere frivillige til å fylle spennende verv i klubben.

Klubben vår, som mange andre idrettsklubber etter Koronaen, opplever en økende utfordring med å skaffe nok frivillige, og denne utfordringen håper at vi at klubbens medlemmer og støtte personer hjelper oss å løse, vi er helt avhengige av frivillighet og dugnad for å holde tilbudet oppe og kostnadene nede. Som klubb skal vi derfor jobbe målrettet for å bli enda bedre å tilrettelegge for frivillig arbeid slik at enda flere blir med.

Kjenner dere noen som kan bidra så setter vi pris på en henvendelse.

Vi trenger også flere dommere for å tilfredsstille kravene fra Norges Håndball Forbund.

Har du en dommerspire i magen så ikke nøl med å ta kontakt, å være dommer kan være utrolig lærerikt og spennende!

Fremover skal klubben øke fokuset enda mer på trener utvikling, trenerforum og trenerkurs i regi av klubben og forbundet.  Vi ønsker å videreutvikle både spillere trenere og dommere og ikke minst gi dem muligheter til å gå videre til større arenaer når tiden er moden for det.

Gi oss gjerne ris eller ros, sammen skal vi jobbe for å gjøre klubben vår enda bedre.

Takk for i år.

**08 Daglig Leder – det har klubben ikke PT.**

Klubben har ikke hatt daglig Leder siden høsten 2024, og har grunnet særdeles presset økonomi måtte utsette ansettelse av ny Daglig Leder til høsten 2025. Styreleder og Administrasjonen med Sara, Siri og etter hvert Torstein med god hjelp fra Steffen, Petter, Arild, medlemmer av styret og utvalg samt og mange andre ressurspersoner og frivillige dekket over oppgavene som naturlig ville tilfalt denne rollen. Målet er at ansettelsen av en ny person er på plass før årsskiftet.

Vi har vært gjennom nok et godt år for Sola Håndball og aktiviteten har vært høy.

Nettverksfamilien (samarbeidspartnere) har passert 90 selskap og solid jobb av Siri og etter hvert Torstein. Vi ser på hvordan vi kan optimalisere nettverksarbeidet vårt og denne prosessen har startet. Vi har i 2025 hatt vår første B2B samling med nettverket vårt av sponsorer. Her møtte det opp 25 samarbeidspartnere og vi har fått gode tilbakemeldinger på opplegget. I tillegg var vi på sponsortur til Dortmund ifbm europaliga kampen. Her deltok det 20 stk, og også denne har vi fått gode tilbakemeldinger på.

Det er nå kommet på plass et CRM-system og ny tilbudsmal på sponsorpakker, som gjør markedsarbeidet mye mer oversiktlig og ryddig. Det er for øyeblikket 31 samarbeidsavtaler som går ut etter sesongen. Dette inkluderer alle sponsorer på drakt, utenom Lyse og John Dahle skipshandel( re-signert i januar). Mento har også økt sitt engasjement og går inn som draktsponsor kommende sesong. Det jobbes også iherdig med en ny hovedsponsoravtale.

I tillegg til dette er det laget et årshjul med aktiviteter Klubben skal gjennomføre ha med nettverket i neste periode, her er det lagt opp til 6-8 samlinger så det er bare å glede seg! Og vi har plass til flere!

Medlemstallene har vært stabile, og vi ser at det kommer mange nye i de yngste klassene

*Dugnadsånden i Sola Håndball er suveren og utrolig mange som er med å bidrar og uten dette bidraget hadde vi ikke klart å holde oppe aktivitetsnivået. Dugnadene er også en sosial arena hvor flere kan møtes og bli bedre kjent.*

Solamessen var en suksess i 2024 og vi hadde økning av utstillere og besøkende. Her må vi se om vi kan utvikle selve konseptet med litt yngre utstillere.

Rogaland Sparebank Cup hadde også flere lag enn året før. Bra at komiteen tør å tenke nytt for arrangementet, for å tiltrekke seg flere lag.

Håpet er at vi kan få endra flere tilreisende lag utenfor vår region til neste sesong.

All honnør til alle som har bidratt!

Styret og Administrasjonen.

**09 Lagene i klubben**

Årsmelding 2024

**Lag (G/J + årstall):**  Mini 2019

**Antall spillere oppstart januar 2024:**  0

**Antall spillere oppstart høst 2024:** ca.14

**Trenere/lagleder/støtteapparat består av:**

* Kent Lilleland, Trener
* Elin Padøy Langseth, Trener
* Sarah Sætre Roalkvam, Oppmor/lagleder

**Antall trenere, lagledere og foreldre representert i styret:** 0 (tror jeg)

**Antall treninger per uke:** 1

**Kampaktivitet (antall lag i seriespill/nivå):** Ingen, for små.

**Turneringer vi har deltatt på:** Ingen, for små.

**Sosiale aktiviteter**:

* Hatt kvelds sammen i kafeen etter trening, med quiz.
* Juleavslutning i form av trening/konkurranser med foreldre og julegaveutdeling.
* Vært på a-lags kamp sammen og heiet.
* Skal også ha en form for avslutning før sommeren.

**Dugnader og dugnadsinnsats:** Ingenting utenom det i regi av klubben.

**Evt annet:**

Ved oppstart høst 24 var det ca 14 spillere som ble med, 3-4 falt av inn mot jul, men har kommet 3-4 nye, så vi er stort sett 12-13 stk på treninger. Regner litt med i økning av spillere til høsten, når de begynner på skole.

Har stort sett fokus på ballbehandling (pasning/mottak og skudd) og det og skjønne håndball (forsvar/angrep). Alltid en form for lek mtp alder på trening etter oppvarming.

Er en ivrig gjeng, som gleder seg til kampaktivitet til høsten når de blir store nok til å delta på ringspill og evnt turneringer.

Med vennlig hilsen

Kent Lilleland, Trener Mini 2019.

Årsmelding 2024  

**Lag (G/J + årstall):** Mini 2018

**Antall spillere oppstart januar 2024:** 16-19

**Antall spillere oppstart høst 2024:** 30-35

**Trenere/lagleder/støtteapparat består av:** Helene Christensen Dahle, Siri Sandanger, Yvonne Kristin Fintland, Stine Olsen, Therese Davidsen, Linn Gabrielsen og Ole Gunnar Helgøy

**Antall trenere, lagledere og foreldre representert i styret:** Ukjent

**Antall treninger per uke:** 1

**Kampaktivitet (antall lag i seriespill/nivå):** 4 Miniturneringer – 5/6 lag per turnering

**Turneringer vi har deltatt på:** Ringspill

**Sosiale aktiviteter**: Sommeravslutning med jordbær og juleavslutning med kveldsmat og klementiner

**Dugnader og dugnadsinnsats:** Kakebaking og loddsalg

**Evt annet:**

En stor og flott gjeng som gjennom året bare har vokst seg større. Trivsel og det å ha det gøy har fortsatt vært hovedfokus og det har vært veldig kjekt å observere utviklingen til hver enkelt. Både dabbe-, pasnings- og skuddferdighetene har utviklet seg stort gjennom året. I løpet av høsten har vi også begynt med ringspill sammen med Havdur, Havørn og Randaberg. Stor stas å tre på seg den gule drakta og enda mer stas med premieutdelingen etterpå.

Med vennlig hilsen

Ole Gunnar Helgøy

Lagleder Mini 2018

Årsmelding 2024  

**Lag (G/J + årstall):** Mini G/J 2017

**Antall spillere oppstart januar 2024:** 32

**Antall spillere oppstart høst 2024:** 38

**Trenere/lagleder/støtteapparat består av:**

* Linn Graff Kolberg, trener
* Mette Næsbakken, trener
* Therese Kristiansen, trener
* Camilla Herrem, trener
* Steffen Stormo Stegavik, trener
* Anette Joa, trener
* Alice Meling Nygård, oppmor

**Antall trenere, lagledere og foreldre representert i styret:** 0

**Antall treninger per uke:** 1

**Kampaktivitet (antall lag i seriespill/nivå):** N/A

**Turneringer vi har deltatt på:**

* Ringspill turneringer
* Potetcup Klepp IL

**Sosiale aktiviteter**: Juleavslutning og sommeravslutning

**Dugnader og dugnadsinnsats:** Ingen utenom klubben sine pålagte dugnader.

Med vennlig hilsen

Alice Meling Nygård, Oppmor

Årsmelding 2024  

**Lag (G/J + årstall):** G 2016

**Antall spillere oppstart januar 2024:** 12

**Antall spillere oppstart høst 2024:** 15

**Trenere/lagleder/støtteapparat består av:**

* Magnus Rønning, oppmann
* Rune Haukebøe, trener
* Eli Sandanger, trener
* Tor Andreas Dahle, trener

**Antall trenere, lagledere og foreldre representert i styret:** 2

**Antall treninger per uke:** 1

**Kampaktivitet (antall lag i seriespill/nivå):** 3 lag i miniserie

**Turneringer vi har deltatt på:** Potetcup (Klepp)

**Sosiale aktiviteter**: Kickoff med pizza ved sesongstart

**Dugnader og dugnadsinnsats:** Deltatt på de pålagte dugnadene gjennom klubben, samt arrangert miniturnering i ringen vår.

**Evt annet:** En flott gjeng med gutter med stor innsats (når de selv vil), knallharde skudd og masse glede. Vi har lykkes med videre rekruttering, og laget teller nå 21 stk, og vi har gutter med fra alle skolene i nedslagsfeltet. Vi ønsker å bli enda flere, og jobber aktivt med dette.



Med vennlig hilsen

Magnus Rønning

Årsmelding 2024  

**Lag (G/J + årstall):** Mini J2016

**Antall spillere oppstart januar 2024:** 34

**Antall spillere oppstart høst 2024:**  31 ( to nye kom til i løpet av høsten). Per 31.12 var det 33 spillere på J2016.

**Trenere/lagleder/støtteapparat består av:**  Anne May Pollestad (trener), Helene Christensen Dahle (trener), Kathrine Dysvik (trener) og Julianne Skadberg Gravdal (oppmor).

**Antall trenere, lagledere og foreldre representert i styret:** Ingen

**Antall treninger per uke:**  En trening i uka, onsdager kl 18-19 i Åsenhallen B.

**Kampaktivitet (antall lag i seriespill/nivå):** De hører til mini-avdelingen.

**Turneringer vi har deltatt på:** 4 mini-turneringer (to på høsten (SIF og Sunde) og to på våren (Havørn og Havdur)).

**Sosiale aktiviteter**: Sosial sammenkomst for jentene og foreldre på Ormen Lange den 22. mai da Åsenhallen var stengt for trening pga. eksamen. Alle tok med det de ønsket å grille. To foreldre fra foreldregruppen hadde kjøpt inn frukt til jentene, og hadde litt aktiviteter med jentene. Vi var utrolig heldige med været så det ble masse bading, krabbe-jakt og jentene storkoste seg. Felles kveldsmat etter sist trening før jul i kantinen i Åsenhallen sammen med foreldre. Jentene tok med kveldsmat selv, og noen foreldre stilte opp med gløgg og kakemenn.

**Dugnader og dugnadsinnsats:** Kake-levering ved Rogaland Sparebank Cup og Solamessen. En foreldre er også med i gruppen som arbeider med Rogaland Sparebank Cup 2025.

**Evt annet:**

Fin jente-gjeng nå som begynner å bli mer og mer kjent med hverandre, og ikke bare de som er fra samme skole.

Med vennlig hilsen

Julianne Skadberg Gravdal



Årsmelding 2024  

**Lag (G/J + årstall):** J9

**Antall spillere oppstart januar 2024:** 28

**Antall spillere oppstart høst 2024:** 32

**Trenere/lagleder/støtteapparat består av:**

* Siri Kolstad Willumsen, Harald Willumsen, Benedicte Mæland, Sindre Tveteraas, Elin Padøy Langseth, Øyvind Knoph Askeland, Kristine Monsen, Lene Christiansen

**Antall trenere, lagledere og foreldre representert i styret:** 0

**Antall treninger per uke:**

* 2 treninger i uken høsten 2024. Pluss et par frivillige helgetreninger.
* 1 trening i uken våren 2024.

**Kampaktivitet (antall lag i seriespill/nivå):**

* Mini 2015 – Ringserie (5 lag)
* J9 – Aktivitetsserie (4 lag)

**Turneringer vi har deltatt på:**

* Rogaland Sparebank Cup
* Kongeparken Cup
* Romjulsturnering Nærbø

**Sosiale aktiviteter**:

* Akebakke med laget
* Samling i Åsenhallen med laget
* Sammen på A-lagskamper i Åsenhallen, maskoter under A-lagskamp i Åsenhallen
* Sommeravslutning
* Foreldremøte
* Kveldsmat og quiz etter trening
* Aktivitetsdag med A-laget
* Juleavslutning

**Dugnader og dugnadsinnsats:**

* Alle klubbens pålagte dugnader

**Evt annet:**

J2015 er et lag sammensatt av jenter fra hele Sola kommune. Vi har høy deltakelse på treningene, lite frafall, og stadig flere som vil bli med på laget. I 2024 jobber vi mye med det sosiale, for å sikre at jentene har det bra både på og utenfor treningene.

Med vennlig hilsen - Øyvind Knoph Askeland, trener J9

Årsmelding 2024  

**Lag (G/J + årstall):** J2014

**Antall spillere oppstart januar 2024:** 21

**Antall spillere oppstart høst 2024:** 28

**Trenere/lagleder/støtteapparat består av:** Randi, Stine, Veronika og Eirik

**Antall trenere, lagledere og foreldre representert i styret:** 0

**Antall treninger per uke:** 2

**Kampaktivitet (antall lag i seriespill/nivå):** 3

**Turneringer vi har deltatt på:** 2

**Sosiale aktiviteter**: ja

**Dugnader og dugnadsinnsats:** ja

**Evt annet: Nei**

Med vennlig hilsen Randi

Årsmelding 2024  

**Lag (G/J + årstall):** G11 – G2013

**Antall spillere oppstart januar 2024:** 19 stk

**Antall spillere oppstart høst 2024:** 20 stk

**Trenere/lagleder/støtteapparat består av:** Mette Dahle, Wibecke Ek Falnes, Eirik Dahle og Lillian Fjotland

**Antall trenere, lagledere og foreldre representert i styret:** Mette Dahle

**Antall treninger per uke:** 2 treninger

**Kampaktivitet (antall lag i seriespill/nivå):** 2 øvet lag og et breddelag

**Turneringer vi har deltatt på:** Dyreparken cup og Rogaland Sparebank cup. Vi har mange gutter som spiller fotball og der er det større aktivitet på turneringer, så vi pusher ikke da mange av guttene er i vekstfasen og har litt skader, men skal prøve å få til flere neste sesong.

**Sosiale aktiviteter**: Hatt en avslutning før jul. Kan bli bedre på det sosiale, men guttene våre har så mye annet på fritiden. Vi skal forbedre oss på dette tema.

**Dugnader og dugnadsinnsats:** Vi ligger godt an på dugnadsfronten. Foreldre er flinke til å stille opp på det som trengs.

**Evt annet:** Vi trenere er så heldige å få lov til å trene denne gode gjenge med gutter. Snille og greie å tar godt vare på hverandre. De jobber godt og er flinke til å inkludere eventuelt nye som begynner.

Vi har et mål om å beholde så mange som mulig så lenge som mulig mtp at mange har flere idretter de driver med.

Med vennlig hilsen

Mette Dahle

Trener G11

Årsmelding 2024/2025  

**Lag (G/J + årstall):** J2013

**Antall spillere oppstart høst 2024:** 30

**Antall spillere oppstart januar 2025:** 28

**Trenere/lagleder/støtteapparat består av:**

* Therese Kristiansen, trener
* Linn Graff Kolberg, trener
* Anne Mai Hatlem, trener
* Tore Joa, trener
* Stig Amdal, trener
* Anne Stav, dugnadsansvarlig
* Eirin Kristiansen, oppmor

**Antall trenere, lagledere og foreldre representert i styret:** 1

**Antall treninger per uke:** 3

* Mandag, Kjerrberget ungdomskole
* Tirsdag, Åsenhallen B
* Torsdag, Skadberghallen

**Kampaktivitet (antall lag i seriespill/nivå):** 2 lag i breddeserien og 2 lag i øvetserien

**Turneringer vi har deltatt på:**

* Dyreparken cup
* Den gule banken cup
* Ålgård cup (ikke gjennomført enda)

**Sosiale aktiviteter**: Felles kveldsmat etter trening (ca en gang i måneden)

**Dugnader og dugnadsinnsats:**  utenom klubben sine pålagte dugnader

* Solgt kaker fra nordkak
* Pantedugnad

**Evt annet:**

Med vennlig hilsen

Eirin Kristiansen, Lagleder

Årsmelding 2024  

**Lag (G/J + årstall):** J 2012

**Antall spillere oppstart januar 2024:** 30

**Antall spillere oppstart høst 2024:** 30

**Trenere/lagleder/støtteapparat består av:**

* Gro Østhus Sola, trener
* Ingvill Kjellesvik, trener
* Harpa Tveteraas, trener
* Mona Halvorsen, trener
* Siv Helen Mong, dugnadsansvarlig
* Ruth Lene Hadland, oppmor

**Antall trenere, lagledere og foreldre representert i styret:** 0

**Antall treninger per uke:** 3

**Kampaktivitet (antall lag i seriespill/nivå):** J 2012 øvet serie (1 lag), J 2012 bredde serie (2 lag) og TEMA serie øvet (1 lag)

**Turneringer vi har deltatt på:**

* Kongeparken cup
* Dyreparken cup
* Rogaland Sparebank cup

**Sosiale aktiviteter**:

* Europaliga kamper og A – lags kamper
* Pizzakveld
* 17. mai i folketoget
* Sommeravslutning
* 4 kveldsmat i kafe etter trening
* Aktivitetsdag med A – laget
* Juleavslutning

**Dugnader og dugnadsinnsats:**

* Pantedugnad
* Klubbens pålagte kioskdugnad

**Evt annet:**

Vi er et stort lag der mange av jentene har vært i håndballen siden starten. Vi har noen som har sluttet og noen som har kommet inn som nye. En god gjeng som har pågangsmot og er gode med hverandre. Gode treninger, kjekke turer og masse god kampaktivitet. Vil trekke frem TEMA serien, der både spillere og trenere lærer mye hver samling og kampsamling.

Neste år bytter vi ut Kongeparken cup med Åkra cup, men gleder oss også til Dyreparken og Rogaland sparebank cup.

Med vennlig hilsen – Ruth Lene Hadland J 2012

Årsmelding 2024  

**Lag (G/J + årstall):** G13, 2011

**Antall spillere oppstart januar 2024:** 18

**Antall spillere oppstart høst 2024:** 18, per i dag 17

**Trenere/lagleder/støtteapparat består av:**

Glenn Idar Lie

Jan Erik Fister

Ole-Andreas Østerhus

Agnethe Kvammen

**Antall trenere, lagledere og foreldre representert i styret:** ingen per i dag

**Antall treninger per uke:** mandag, torsdag og fredag

**Kampaktivitet (antall lag i seriespill/nivå):** ett lag i bredde og ett i øvet, stort sett alle spillerne rullerer på begge lagene

**Turneringer vi har deltatt på:**

Kongeparken cup

Dyreparken cup

Rogaland sparebank cup

Kåsen romjulsturnering

**Sosiale aktiviteter**: kveldsmat, juletaco, bowling, sandvolley ifm sommeravslutning

**Dugnader og dugnadsinnsats:** lav innsats på dugnader, en har betalt seg fri, noen få bidro godt på flyshow, folk tar sine timer i kiosk

**Evt annet: Nei**

Med vennlig hilsen

Agnethe Kvammen, lagleder G2011

Årsmelding 2024  

**Lag: J2011**

Antall spillere høsten 2024: 26

Antall spillere januar 2025: 26

**Trenere:**

Jeanette Rønning

Ivar Gram Klette

Eirik Westergaard

**Lagleder:**

Jane Klette

Foreldre representert i styret: 0

Antall treninger pr uke: 3

**Kampaktivitet:**

J11 øvet og 2 lag J11 bredde

**Turneringer:**

Den Gule Banken cup

Dyreparken Cup

Kongeparken cup

Kåsen Romjulsturnering

Årsmelding 2024  

**Lag (G/J + årstall):** G2010

**Antall spillere oppstart januar 2024:** 11

**Antall spillere oppstart høst 2024:** 11

**Trenere/lagleder/støtteapparat består av:** Pål Fister, Tore Joa, Annie Laugaland, Bjørghill Kvernstrøm

**Antall trenere, lagledere og foreldre representert i styret:** 0

**Antall treninger per uke:** 4

**Kampaktivitet (antall lag i seriespill/nivå):** G14 bredde, G14 øvet, G15 A serie, G15 Regionserie

**Turneringer vi har deltatt på:** Dyreparken Cup, Norden Cup

**Sosiale aktiviteter**: Sosiale tiltak i forbindelse med reiser til bortekamp/turneringer.

**Dugnader og dugnadsinnsats:** Pålagte dugnader i klubb, pantedugnader + steinplukking

**Evt annet:** Samarbeidslag med Viking HK med fullverdig tilbud for både øvet og bredde

Med vennlig hilsen

Årsmelding 2024  

**Lag (G/J + årstall):** J 2009

**Antall spillere oppstart januar 2024:** 20

**Antall spillere oppstart høst 2024:** 16

**Trenere/lagleder/støtteapparat består av:** Petter Grønstad, Svein Ove Svendsen, Jan Erik Fister, Mona Utsola, Christine Kleppa (dugnadsansvarlig) og Iselin Ødegaard (lagleder)

**Antall trenere, lagledere og foreldre representert i styret:** lagleder Iselin Ødegaard

**Antall treninger per uke:** 3 håndball og 2 styrke

**Kampaktivitet (antall lag i seriespill/nivå):** J15 region, J16 region og J15 bredde i samarbeid med J2010

**Turneringer vi har deltatt på:**

PW cup

Rødspætte cup

Beach håndball

Dyreparken cup

Rogaland sparebank cup

**Sosiale aktiviteter**:

Kveldsmat, pizza kveld, pepperkake pynting og andre sosiale samlinger

**Dugnader og dugnadsinnsats:**

Vi har deltatt på ulike dugnader for å samle inn penger til turneringer og vil fortsette med dette med tanke på spill i Bring den kommende sesongen.

Alle foreldre har deltatt på dugnadstimene sine via klubben, og vi har i tillegg hatt ekstra dugnad for jentene på laget med fanzone under Europalig og opp/nedrigg for foreldrene.

**Evt annet:**

J2009 er en ivrig gjeng med jenter hvor de fleste har spilt sammen siden de var 5 år. Vi ser frem til neste sesong med både turneringer, seriekamper i Kristiansand og forhåpentligvis spill i Bring.

Med vennlig hilsen

Iselin Ødegaard

Lagleder

Årsmelding 2024  

**Lag (G/J + årstall):** J16 2008

**Antall spillere oppstart januar 2024:** 15

**Antall spillere oppstart høst 2024:** 18

**Trenere/lagleder/støtteapparat består av:** Trenere: Bjørnar Roaldsen og Eirik Westergaard. Søtteapparat: Anne Solhaug

**Antall trenere, lagledere og foreldre representert i styret:** 0

**Antall treninger per uke:** 3/4

**Kampaktivitet (antall lag i seriespill/nivå):**J16 øvet, Bring serie, J20 øvet (bredde etter jul)

**Turneringer vi har deltatt på:** PW 2024, Granollers

**Sosiale aktiviteter**: Kveldsmat og sosialt ved regionsreiser og Bring turer.

**Dugnader og dugnadsinnsats:** For klubben: Den gule banken cup, Sola messen, lagt gulv i Europa cup kamper.

For laget: samlet flasker, Vaulen open air, ONS.

**Evt annet:**Mange spillere har hjulpet til på 3.divisjonskamper

Årsmelding 2024  

**Rekruttlaget**

Sesongens lag består av 22 spillere i alderen 17 til 22 år. Hoveddelen er jenter født i 2006. Vi spiller 2.divisjon, 3.divisjon og Lerøy, samt samarbeider med 2008 med ett breddelag i J20.

Sesongen i 2.divisjon har vært svingende, men har fått samlet godt med poeng i de siste kampene og sikret spill også neste sesong.

I 3.divisjon har det vært god utvikling og jentene får masse erfaring på seniorspill.

I Lerøy gjenstår fellesrunden og Sola er fremdeles i spill for å nå sluttspill, noe som har vært målet til jentene denne sesongen.

På grunn av skader og frafall har J2008 og J2009 også vært med i enkeltkamper både i 2.divisjon, 3.divisjon og Lerøy. Fint å få samarbeid på tvers av årskullene, noe som gjør overgangen litt mykere de neste årene.

Med vennlig hilsen/kind regards

Tonje Nøstvold Lunde

**10 Resultat og Budsjett**

Vedlagt i eget dokument

**11 Revisors Beretning**

Revisors beretning på regnskapet er vedlagt.

**12 Forslag og saker**

En sak er kommet inn for Årsmøtet grunnet nye føringer fra NHF;

1) Styreleder gis procura på vegne av idrettslaget. Ved ansettelse av en Daglig Leder gis Styrets leder mandat til å gi Daglig Leder tilsvarende procura etter behov.

Årsmøtet bes om å støtte dette forslaget.

**13 Endringer i «Lov for Sola Håndballklubb»**

Det er ikke foreslått endringer til denne.

**14 Forslag til kontingent og treningsavgift**

Medlemskontingenten foreslås å holdes på dagens nivå;

|  |  |  |
| --- | --- | --- |
| Aldermatrise | Kontingent | Treningsavgift |
|  |  |  |
| 0-5 år | 750 | Kommer til våren |
| 6-8 år | 1000 | Kommer til våren |
| 9-11 år | 1000 | Kommer til våren |
| 12-15 år | 1000 | Kommer til våren |
| 16-19 år | 1000 | Kommer til våren |
| 20-99 år | 1000 | Kommer til våren |
| A-Laget (ansatte) | 1500 | Kommer til våren |
| Støttemedlem | 200 | 0 |
| Trenere/tillitsvalgte | 50\* | 0 |
| Æresmedlemmer | 50\*\* | 0 |

\*Nif’s Lov minstebeløp, \*\* Betales av Klubben. Familiepris settes til 6000,-

Forslag til vedtak Kontingent;

Vedta kontingent som foreslått.

For Treningsavgiften bes det om mandat fra Årsmøtet til Administrasjonen om å sette denne utfra det enkelte årstrinn’s treningsmengde, behov for trenere, konkrete utgifter til deltagelser på turneringer mm.

Forslag til vedtak Treningsavgift;

Administrasjonen får mandat til å fastsette treningsavgiften for de enkelte lagene og publiserer denne deretter på Klubbens nettsider.

**15 Organisasjonsplan**



**Styrende dokumenter i Klubben;**

* Lov for Sola Håndballklubb - <https://sola-hk.no/lov-for-sola-handballklubb/>
* Klubbhåndboka inkludert Sportslig Plan - <https://sola-hk.no/klubbhandboka-sola-hk/>

Styret ber om årsmøtets fullmakt til å revidere og oppdatere Klubbhåndboka i løpet av 2025.

**16 Valgkomite**

Valgkomiteen er innstilt for 2 år, der neste periode blir år 2/2.

|  |  |  |
| --- | --- | --- |
| Valgkomiteens Leder | Svein Ove Svendsen | Velges for 2 år |
| Valgkomite Medlem | Gro Kornelia Østhus Sola | Velges for 2 år |
| Valgkomite Varamedlem | Eirik Dahle | Velges for 2 år |

Valg av revisor: Styret foreslår å benytte revisorfirmaet Revisjon Vest

Dette er samme revisorfirma som er benyttet til dags dato. Styret ber om årsmøtets fullmakt til å oppnevne representanter til å delta på ting og møter i de organisasjonsledd idrettslaget har representasjonsrett.

**17 Valgkomiteens innstilling**

**Styret;**

|  |  |  |
| --- | --- | --- |
| Styrets Leder | Jarle Jonassen | **Velges for 1 år** |
| Styrets Nestleder | Rune Haukebøe | Ikke på valg som Styremedlem. **Foreslått som Styrets Nestleder for ett år** |
| Medlem | Susann Jøraanstad | **Velges for 2 år** |
| Medlem | Iselin Ødegård | **Velges for 2 år** |
| Medlem | Mette Dahle | **Velges for 2 år** |
| Medlem | Tonje Nøstvold | Ikke på valg |
| Medlem | Magnus Rønning | Ikke på Valg |
|  |  |  |
|  |
| Varamedlem | Eline Mørland | **Velges for 2 år** |
| Varamedlem | Jostein Fylkesnes\* | Ikke på valg |

\* Jostein Fylkesnes har 1 år igjen som medlem av sitt styreverv. Dette året flyttes Jostein fra styremedlem til varamedlem etter eget ønske.

Styret takker Johan Selvig og Kirsten Tveit for deres solide bidrag i perioden som var.

**Kontrollutvalget;**

|  |  |  |
| --- | --- | --- |
| Kontrollutvalgets Leder | Pål Fister | Ikke på valg i år |
| Kontroll Utvalget Medlem | Lise Aarthun | Ikke på valg i år |
| Kontroll Utvalget Varamedlem | Børge Hermansen | Ikke på valg i år |

Valgkomiteen har bestått av;

* Leder - Svein Ove Svendsen
* Medlem – Gro Kornelia Østhus Sola
* Varamedlem – Eirik Dahle

**18 Kontrollkomiteens beretning.**

Vedlagt i eget dokument